Аԥснызы ииасуа амчыбжь беиан ҳҭысла: аизарақәа, амитингқәа, абанк арҳәра уҳәа ирацәоуп иалукааша. Еиҳа иазгәаҭатәу хҭысуп ауаажәларратә ветерантә еиҿкаара "Аруаа" атәылаҿ иҟоу ауаажәларра-политикатә ҭагылазаашьа алацәажәаразы имҩаԥыргаз аизара ду. "Аруаа" реизара ду аҟны Аԥсны ахада Аслан Бжьаниа хатәгәаԥхарала ԥхьатәара ицаразы арезолиуциа рыдыркылеит, атәыла ахадак иаҳасаб ала иус изынамыгӡеит ҳәа иԥхьаӡаны. Уи аамҭазы ахада Иусбарҭа аҿаԥхьа Бжьаниа адгылара ширҭо аарԥшразы идгылаҩцәа еизеит. Иара убас, амчыбжь алагамҭазы аҟәа аусура хнаркәшеит 2020 шықәса жьҭаара 20 рзы аусура иалагаз Урыстәыла Атәылахьчара аминистрра арратә мобилтә госпиталь.
Аԥсни адунеи аҿи азҿлымҳара зуҭаша ахҭысқәа Sputnik афотосахьақәа рҟны.